नाथूला दर्रा
नाथूला हिमालय का एक पहाड़ी दर्रा है जो भारत के सिक्किम राज्य और दक्षिण तिब्बत में चुम्बी घाटी को जोड़ता है। यह १४ हजार २०० फीट की ऊंचाई पर है। भारत और चीन के बीच १९६२ में हुए युद्ध के बाद इसे बंद कर दिया गया था। इसे वापस जूलाई ५, २००६ को व्यापार के लिए खोल दिया गया है। बीसवीं सदी की शुरुआत में भारत और चीन के होनेवाले व्यापार का ८० प्रतिशत हिस्सा नाथू ला दर्रे के ज़रिए ही होता था। यह दर्रा प्राचीन रेशम मार्ग की एक शाखा का भी हिस्सा रहा है। 'ला' शब्द तिब्बती भाषा में 'दर्रे' का अर्थ रखता है। भारत की ओर से यह दर्रा सिक्किम की राजधानी गान्तोक शहर से तकरीबन पूरब में स्थित है। केवल भारतीय नागरिक ही यहाँ जा सकते हैं और इसके लिए भी उन्हें गान्तोक से पारपत्र (पास) बनवाना होता है।
बदरतला
बदरतला, कोलकाता शहर का एक इलाका है। यह हुगली नदी के पूर्वी तट पर स्थित है। इससे सटे हुए इलाकों में राजाबागान (पूर्व), मटियाबुर्ज (दक्षिण पूर्व) और अकड़ा फाटक (दक्षिण) में स्थित है। अयूब नगर, बिरजुनाला, बागड़ीपाडा, जेलियापाड़ा, शिराज बस्ती इलाके की कुछ बस्तियां हैं।  नदियाल पुलिस स्टेशन, कोलकाता पुलिस के पोर्ट डिवीजन का हिस्सा है। यह 2-3 / 102 डॉ ए॰के॰ रोड, कोलकाता-700044 पर स्थित है।